Επίλεξε ποιοτικά χρώματα
Τα πιστοποιημένα οικολογικά χρώματα, είναι η καλύτερη επιλογή για να έχεις τέλεια καλυπτικότητα και συγχρόνως αντιμικροβιακή δράση. Όσο ελκυστικά κι αν είναι τα φθηνά χρώματα, σε βάθος χρόνου τα ποιοτικά βερνίκια θα αντέξουν. Η υγρασία και οι βροχές, είναι βασικός εχθρός του χρώματος στους τοίχους. Τα πιστοποιημένα χρώματα, διαθέτουν ιδιότητες αντιμικροβιακές και αντιμουχλικές. Έτσι, σπάνια εμφανίζουν ίχνη μούχλας.
2. Αέρισε τον χώρο
Είναι πολύ σημαντικό να αερίζεται ο χώρος έπειτα από τα βαψίματα, ώστε να στεγνώνει καλά η μπογιά και να μην κάνει νερά. Εκτός όμως απ’ αυτό, οι χώροι του σπιτιού, πρέπει να αερίζονται καθημερινά ώστε να μην δημιουργείται υγρασία στους τοίχους. Εάν ανοίγεις τις μπαλκονόπορτες του σπιτιού σου δύο ώρες κάθε μέρα, η αντοχή των χρωμάτων στους τοίχους θα αυξηθεί και το επόμενο βάψιμο θα καθυστερήσει.
3. Καθάρισε καλά τους τοίχους
Ο σωστός καθαρισμός των τοίχων γίνεται με διάλυμα χλωρίνης σε νερό. Πάρε ένα ξεσκονόπανο και καθάρισε τους τοίχους με το συγκεκριμένο διάλυμα. Η διαδικασία αυτή, θα απομακρύνει τα μικρόβια που αναπτύσσονται στους τοίχους ( π.χ. μούχλα). Παράλληλα, δημιουργείται ένα υγιεινό περιβάλλον διαβίωσης που προστατεύει τα χρώματα από την διάβρωση που προκαλούν τα μικρόβια.
4. Πρόσεξε τις μεγάλες αλλαγές στα χρώματα
Εάν οι τοίχοι είναι σκουρόχρωμοι και επιλέξεις μία σκούρα απόχρωση, είναι πολύ πιθανό να χρειαστείς τρία ή ακόμη και τέσσερα περάσματα. Σε ανοιχτόχρωμους τοίχους, δύο περάσματα αρκούν συνήθως ώστε να έχεις το αποτέλεσμα που θέλεις. Πριν ξεκινήσεις το βάψιμο του σπιτιού, επίλεξε συνδυασμούς χρωμάτων που θα βγουν εύκολα στους τοίχους σου. Συμβουλεύσου έναν εξειδικευμένο ελαιοχρωματιστή ώστε να πάρεις την πιο σωστή απόφαση.